James Charles

Si **James Charles Dickinson** (natawo Mayo 23, 1999), mao ang usa ka magmemik-ap ug bantogang YouTubero gikan didto sa Tinipong Bansa. Siya ang nahimong kinaunahang lalaki nga modelo alang sa *[[:en:CoverGirl|CoverGirl]]* niadtong tuigang 2016.

Niadtong Abril 2020, gidumala ni Charles sa usa ka kompetisyon nga *Instant Influencer* alang sa YouTube Originals. Mipagula siya og tatak sa mik-ap kauban ang Morphe Cosmetics ug nakadawat og daghang mga ganti alang sa iyahang binuhatan sa social media, mao ang duha ka People's Choice Award, tulo ka Streamy Award, usa ka Shorty Award, ug usa ka Teen Choice Award.

Niadtong 2019, daghang mga panagsumpaki tungod sa iyang binuhatan, lakip na ang kaubang YouTuber nga si Tati Westbrook. Niadtong 2021, gisumbong si Charles tungod sa *[[:en:Child grooming|online groom]]* nga miangkon siya nga nakigsekso kuno sa duha ka lalaki nga menor de-edad pinaagi sa Snapchat.

## Kinabuhi
### Sayo nga kinabuhi
Natawo si James Charles Dickinson niadtong ika-23 sa Mayo 1999 sa Bethlehem, New York, Tinipong Bansa ngadto kang Skip, usa ka kontraktor, ug kang Christine Dickinson. Ang iyang manghod-laki nga si Ian Jeffrey, usa siya ka modelo. Mituon siya sa usa ka tulunghaan didto sa Bethlehem, New York, diiin siya nakahuman niadtong tuig 2017. Gihulagway niya ang iyang mga kasinatian sa tulunghaan, miingon siya nga:

Misugod si Charles sa pagbuhat isip usa ka tig-ayo sa buhok ug sugdan ang pag-*makeup* sa dihang gihangyo siya nga makighigala kaniya alang lamang sa sayaw-tulunghaan. Human niya matudlo ang iyang kaugalingon kon unsaon pag-*makeup*, sa wala madugay gisugdan niya kini sa pagbuhat niini alang sa ubang mga babaye.

### Kaugalingon
Giingon ni Charles nga bayot siya ngadto sa iyahang mga ginikanan katong 12 ang panuigon pa siya. Sukad niadtong Mayo 2019, nagkantidad siya og US$12 ka milyon kapin. Pagtubag sa mga pangutana bahin sa iyahang *[[pagkailhanan sa kinatawhan]]*, miingon siya nga.... 
 Niadtong Abrill 2020, mipalit siya og mansyon nga anaa sa US$7 ka milyon sa Los Angeles.

## Binuhatan
Gisugdan ni Charles ang usa ka tsanel sa YouTube niadtong Disyembre 2015. Misugod siya sa pag-paambit og mga panudlo kon unsaon pag-*makeup* kaniadto. Niadtong Septiyembre 2016, nag-bayral sa Twitter ang iyang hulagway nga may lingin nga sugâ ug mik-ap. Niadtong Oktubre 2016, sa dihang tin-edyer pa siya, nahimo siyang unang lalaki nga modelo alang sa kosmetiko nga *[[:en:CoverGirl|CoverGirl]]*. Ang iyang pagkatudlo giabi-abi sa kadaghanan sa social media. Mipakita siya sa mga *advertisement* alang sa maskara ni So Lashy gikan sa *CoverGirl*.
Gisinugdan ang usa ka koleksyon nga *Sisters Apparel*, ug usa 'sab ka koleksyon nga Sister Collection nga nagtinabangay kauban ang Morphe Cosmetics niadtong Nobiyembre 2018.

Sa sayong bahin sa 2019, may 10 milyon ka mga magsasalamot siya sa YouTube. Ang iyang pagbisita sa Birmingham niadtong Enero 2019 aron maablihan ang ikaduhang tindahan sa Morphe Cosmetics sa Hiniusang Gingharian. Apan nakahatag kini og mga suliran sa trapiko sa tunga sa dakbayan. Gibuhat ni Charles ang mik-ap sa usa ka mag-aawit nga si Iggy Azalea alang sa arteng hulagway alang sa iyang awit nga "Sally Walker" niadtong Marso 2019 ug makit-an sa *[[music video]]*. Gipahibalo ni Charles iyahang *Sisters Tour* sa tibuok Tinipong Bansa niadtong Abril 2019. Apan, ang *Sisters Tour* gikansela pagkasunod bulan human sa panaglalis ni Tati Westbrook, usa usab ka YouTuber.

Aduna'y pasundayag si Charles sa YouTube Originals nga kompetisyon nga *Instant Influencer*, nga gipasalida ang kinahunang *season* niini pinaagi sa iyang tsanel sa YouTube niadtong Abril 2020. Alang sa iyang pagbuhat sa maong pasundayag, nakadaog siya og ganti alang sa "pagka-*Show of the Year*" sa 10th Streamy Awards. Niadtong Marso 2021, gipahibalo sa YouTube nga dili na siya mobalik sa ikaduhang *season* sa maong pasundayag. Mipakita si Charles niadtong Oktubre 2020 sa *music video* alang sa kinahunang awit ni Larray nga "Canceled".Ug sa Hulyo 2023, nakab-ot na sa 23.9 milyon nga mga subscribers ang iyang YouTube channel ug nakuha ang tibuok nga 4.11 bilyon nga video view 

### Publikong ilhanan

Sa sayong bahin sa iyang binuhatan, si Charles nakadawat og pagtagad tungod sa iyang pagka batan-ong taga-*makeup*. Si Todd Spangler gikan sa *[[Variety (balahanan)|Variety]]* miingon nga siya ang "labing bantogan nga *beauty vlogger* sa YouTube". Si Caitlin McBride gikan sa *[[:en:Irish Independent|Irish Independent]]* nga nailhan si Charles sa paglansad og usa ka úso sa kosmetikhong pangkalalakin-an. Si Amelia Tait gikan sa *[[The Guardian (balahanan)|The Guardian]]* nga ang iyahang plataporma ginatawag og "rebolusyonaryo" sa internet. Niadtong tuig 2019, gihulagway siya sa *[[Teen Vogue (balahanan)|Teen Vogue]]* nga “usa sa mga labing inila'ng *makeup artist* sa YouTube ug *beauty influencer* sa palibot”, samtang aduna siya'y "usa sa mga labing daghan og mga tagasunod sa YouTube," sumala kang Noelle Faulkner gikan sa *[[:en:Vogue Australia|Vogue Australia]]* niadtong tuig 2018. Ang iyahang mga tagasunod ginatawag isip "sisters". Ang iyang dagkong mga taga-impluwensya mao sila si Jaclyn Hill ug Nikkie de Jager, matod kaniya. Ang *makeup* kay mao'y "usa ka mamugnao'ng pagpagawas ug usa ka hulma sa arte" alang kaniya, ug matod pud niya. Gikiha siya tungod sa sayop nga pag-undang sa usa ka kanhing empleyado niadtong Mayo 2021.

### Panagsumpaki
#### Ang labot kang Tati Westbrook
Si Tati Westbrook, usa ka kaubang taga-*makeup* ug dugay na nga kauban ni Charles, nag-akusar kaniya sa pagbudhi ug mitinguha sa paghaylo sa usa ka heterosekswal nga lalaki sa usa ka bidyo nga 43-minuto nga giulohan og "Bye Sister" sa YouTube niadtong 2019. Ang mga pag-angkon ni Westbrook gipamatud-an sa kaubang YouTuber nga si Jeffree Star ug mag-aawit nga si Zara Larsson, ug si Charles nahimong unang YouTuber nga nawad-an og usa ka minilyong mga magsasalmot sulod sa 24 ka taknâ. Apan niana naghimo siya og bidyo nga 8-minuto sa pagpangayo og pasaylo alang kang Westbrook, nga dali nga nahimong usa sa mga labing dili ganahan nga mga bidyo sa YouTube sa wala pa kini matangtang. Gitubag niya ang ikaduhang bidyo nga 41-minutos nga giulohan og "No More Lies," diin iyahang gitubag ug gipanghimakak ang mga komento ni Westbrook, nga miresulta sa nabag-ong suporta sa internet alang kang Charles ug pagsaway ni Westbrook. Gikuha sa ulahi ni Westbrook ang orihinal nga bidyo, ug niadtong 2020, nagpaambit og usa ka bag-ong bidyo diin giangkon niya nga gimaniobra siya ni Jeffree Star ug Shane Dawson aron buhaton kini. Kining mga kasunod-sunoran sa mga panghitabo nakapukaw sa panaghisgot-hisgot sa medya bahin sa *[[cancel culture]]*, ang giingong pagkahilo sa komunidad sa katahom sa YouTube, mga predatoryong estereotipo sa mga bayot, ug ang kita nga nakuha gikan sa mga away-away pinaagi sa onlayn.
#### Pagsangil
Niadtong Pebrero 2021, usa ka 16 ka tuig nga ulitawo nga ginganla'g Isaiyah nag-paambit siya og usa ka bidyo sa TikTok, nga giingon niya nga si Charles nag-ayo kaniya pinaagi sa pagpadala kaniya og mga hulagway nga naka-hubo ug gipugos siya nga makig-sekso kaniya bisan kon nahibal-an niya ang iyang panuígon. Pagkahuman makita sa tanan ang bidyo, misugod ni Charles og tubag pinaagi sa pag-*tweet* nga ang lalaki miingon nga "18 ka tuig [ang panuígon]" kuno siya sa dihang kining tanan unang nahitabo. Niadtong Marso 2021, pinasanginlan si Charles tungod sa pagpadala og mga hulagway nga naka-hubo ngadto sa uba'ng mga menor de-edad nga lalaki, ug gipugos sila og magpadala kaniya og mga ilahang hulagway nga naka-hubo. Niadtong Abril 2021, nag-paambit si Charles og bidyo nga 14-minuto nga giulohan og "Holding Myself Accountable," diin iyang gipahayag nga nagpadala siya'g mga mensahe ngadto sa "duha ka lain-laing mga lalaki, ubos sa edad nga 18", bisan tuod iyahang gilimod nga nasayod sila nga kay mga "menor de-edad" sila niadtong panahona. Gihubit ni Charles ang iyahang nangaging pamatasan isip "buang" ug "desperado", miingon siya nga:
 Sa ulahi nianang bulana, gipahibalo sa Morphe Cosmetics nga putlon nila ang mga panag-uban sa patigayon kang Charles ug gipahunong sa YouTube nga kadiyot lang ang iyahang tsanel nga may daghang mga magsasalmot. Apan niadtong Hulyo 2021, mibalik siya sa YouTube nga aduna'y bidyo nga giulohan og "An Open Conversation".

## Pilmograpiya

## Mga pakisayran

## Mga sumpay sa gawas
* 
* 
*